**Sami Vatanen** (s. 3. kesäkuuta 1991 Jyväskylä) on suomalainen jääkiekkopuolustaja, joka edustaa Sveitsin National Leaguen Genève-Servetteä. Hän on pelannut urallaan myös 473 NHL:n runkosarjaottelua Anaheim Ducksissa, New Jersey Devilsissä ja Dallas Starsissa. Carolina Hurricanesia hän on edustanut pudotuspeleissä. Suomessa Vatasen seura on ollut JYP, missä hän on voittanut SM-kultaa ja -pronssia. Liigassa hän on saanut kahdesti sarjan parhaan puolustajan palkinnon. Suomen maajoukkueessa Vatanen on voittanut olympiakultaa ja -pronssia sekä maailmanmestaruuden.

Ura
---

### Nuorten sarjoissa ja Mestiksessä

Vatanen on kotoisin Jyväskylän Halssilan kaupunginosasta. Hän pelasi kaudella 2006–2007 JYPin C-junioreissa SM-sarjaa ja teki 13 ottelussa 31 tehopistettä. Seuraavalla kaudella hän pelasi B-junioreissa, joissa teki 35 ottelussa 38 pistettä. Kaudella 2008–2009 Vatanen edusti pääasiassa JYPin A-junioreita, joissa pelasi 20 ottelua pistein 3+7=10. Hän pelasi kaudella myös ensimmäiset miesten pelinsä JYPin Mestiksessä pelaavassa farmijoukkue D Teamissa, jossa hän pelasi yhteensä viisi ottelua. Keväällä 2009 Vatanen solmi JYPin SM-liigajoukkueen kanssa kaksivuotisen sopimuksen. NHL:n kesän 2009 varaustilaisuudessa Anaheim Ducks varasi Vatasen neljännellä kierroksella.

### Ammattilaisura

#### Kaudet JYPissä

Vatanen sai heti kauden 2009–2010 alussa runsaasti peliaikaa JYPissä ja teki ensimmäisen tehopisteensä kolmannessa liigaottelussaan. Ensimmäisen maalinsa Vatanen teki HPK:ta vastaan viidennessä ottelussaan. Kauden aikana Vatanen teki SM-liigan tulokaspuolustajien uuden piste-ennätyksen 30 pisteellään (7 maalia + 23 syöttöä). Myös pudotuspeleissä hän teki tulokaspuolustajien uuden piste-ennätyksen pistein 3+4. Hän rikkoi samalla myös JYPin puolustajien yhden kauden syöttöennätyksen. Kauden päätteeksi JYP voitti SM-pronssia ja Vatanen palkittiin Kalervo Kummolan myöntämällä Kalen Kannu -erikoispalkinnolla.

Kesäkuussa 2010, KHL:n varaustilaisuudessa Metallurg Novokuznetsk varasi Vatasen koko varaustilaisuuden toisena pelaajana. Vatasen edellä oli vain venäläishyökkääjä Dmitri Jaškin. Ennen kauden 2010–2011 alkua Vatanen solmi JYPin kanssa vuoden mittaisen jatkosopimuksen, jolla hän jatkoi seurassa kevääseen 2012 asti.

Marraskuussa 2010, Vatanen valittiin SM-liigan kuukauden pelaajaksi hänen tehtyään kymmenessä ottelussa kahdeksan tehopistettä. Runkosarjan päätteeksi Vatanen palkittiin Matti Keinonen -palkinnolla voittaessaan SM-liigan tehopörssin 30 plus-merkinnällä. Vatanen palkittiin myös Ilta-Sanomien tähtipuolustajana. Runkosarjan paras pelaaja -äänestyksessä Vatanen oli neljäs. Maaliskuussa 2011 Ilta-Sanomien urheilutoimittaja Petteri Linnavalli arvioi Sami Vatasen SM-liigan runkosarjan kolmanneksi parhaaksi pelaajaksi Ville Peltosen ja Janne Lahden jälkeen, sekä parhaaksi puolustajaksi.

Kevään 2011 pudotuspeleissä Vatanen loukkasi polvensa puolivälieräsarjan kolmannessa ottelussa Ilvestä vastaan, eikä pelannut enää loppukauden aikana SM-liigassa. Polvessa todettiin sisäsivusiteen repeämä ja reisiluun alaosan luuruhjevamma. Loukkaantumisen vuoksi Vatanen joutui jättämään myös maailmanmestaruuskisat väliin. Kauden päätteeksi Vatanen valittiin SM-liigan parhaaksi puolustajaksi ja liigan All Stars -kentälliseen.

31. toukokuuta 2011, Anaheim Ducks tiedotti Vatasen tehneen joukkueen kanssa kolmivuotisen sopimuksen. Vatanen pelasi kuitenkin SM-liigassa vielä kauden 2011–2012. Kevään 2012 pudotuspeleissä Vatanen loukkaantui jälleen neljännessä puolivälieräottelussa Ässiä vastaan ja joutui jättämään kauden kesken. JYP voitti kauden päätteeksi mestaruuden, ja Vatanen valittiin kauden parhaaksi puolustajaksi.

#### Ensimmäiset kaudet Pohjois-Amerikassa

Vatanen aloitti kauden 2012–2013 Anaheim Ducksin farmijoukkue Norfolk Admiralsissa, koska NHL:ssä alkoi työsulku ennen kauden alkamista. AHL-liigan avauskierroksella Vatanen sai yhden syöttöpisteen Norfolkin voitettua Worcester Sharksin. Kauden kolmannessa ottelussaan Vatanen keräsi kolme syöttöpistettä, kun hänen joukkueensa voitti Connecticut Whalen 5–4. Hänet valittiin ottelussa kakkostähdeksi.

Ensimmäisen NHL-ottelunsa Vatanen pelasi Minnesota Wildia vastaan 1. helmikuuta 2013 Anaheimin voittaessa ottelun 3–1. Vatanen pelasi Ducksin kokoonpanossa kolme ottelua ennen paluutaan takaisin farmiin. Vatanen valittiin AHL-kauden ykköstähdistökentälliseen sekä tulokaspelaajien tähdistökentälliseen.

Vatanen teki ensimmäisen maalinsa NHL:ssä neljännessä ottelussaan 18. huhtikuuta 2013. Joukkue hävisi kuitenkin ottelun Columbusta vastaan. Kaikkiaan Vatanen pelasi kaudella kahdeksan NHL-ottelua ja teki kaksi maalia.

#### Paikan vakiintuminen Anaheim Ducksissa

Kaudella 2013–2014 Vatanen pelasi pääsääntöisesti Anaheimissa. Hän pelasi 48 ottelussa, joissa teki 6 maalia ja antoi 15 syöttöä. Farmijoukkue Norfolkissa Vatanen pelasi 8 ottelua. Kausi oli Vatasen tulokassopimuksen viimeinen. Heinäkuussa 2014 Vatanen ja Anaheim solmivat kahden vuoden mittaisen yksisuuntaisen jatkosopimuksen, jonka mukaan Vatanen ansaitsi 2 525 000 Yhdysvaltain dollaria kaudesta. Vatanen sai jo joulukuussa rikottua piste-ennätyksensä.

Tammikuussa 2015, Teemu Selänteen paidanjäädytyksen yhteydessä pelatussa ottelussa Vatanen ratkaisi voiton Anaheimille tekemällä maalin uransa ensimmäisellä NHL-rangaistuslaukauksella. Myöhemmin saman kuun aikana Vataselle annettiin suurimmat mahdolliset sakot hänen taklattuaan Toronto Maple Leafsin David Boothia kyynärpäällä kasvoihin. Hän ei kuitenkaan saanut tilanteesta pelikieltoa. 16. helmikuuta 2015 Vatanen loukkaantui Washingtonia vastaan pelatussa ottelussa ja joutui sivuun alavartalovamman takia.

Vatanen nousi kaudella 2015–2016 Ducksin tehokkaimmaksi puolustajaksi, kun hän teki 38 pistettä 71 ottelussa. Hänellä oli Ducksin puolustajista eniten pisteitä, ylivoimapisteitä ja pisteitä ottelua kohden. Kauden jälkeen Ducks teki Vatasen kanssa neljävuotisen jatkosopimuksen.

#### Kiekkokiertolaisena

Vatanen teki kaudella 2016–2017 Ducksissa 24 pistettä. Hän oli joukkueen toiseksi tehokkain puolustaja. Seuraavan kauden alkupuolella Vatanen kaupattiin Ducksista New Jersey Devilsiin. Ducks sai vaihdossa Adam Henriquen, Joseph Blandisin ja varausvuoron.

Vatanen pelasi kaupan jälkeen jokaisessa 57 Devilsin ottelussa ja oli mukana, kun joukkue eteni pudotuspeleihin. Vatasen kausi 2018–2019 jäi 50 otteluun, sillä hän kärsi aivotärähdyksestä ja loukkaantumisista. Seuraavalla kaudella hän pelasi Devilsissä 47 ottelua, joissa hän teki 23 pistettä. Hänet kaupattiin siirtotakarajalla Carolina Hurricanesiin, josta Devils sai vaihdossa Janne Kuokkasen ja Fredrik Claessonin. Vatanen oli tuolloin vielä loukkaantuneena, mutta hän kuntoutui kuitenkin koronaviruspandemian viivästyttämiin pudotuspeleihin, joissa pelasi seitsemässä ottelussa.

Kaudeksi 2020–2021 Vatanen palasi vuoden sopimuksella Devilsiin. Hän ei pelannut joukkueessa kuin 30 ottelua, kunnes hänet laitettiin siirtolistalle, josta Dallas Stars otti hänet.

#### Paluu Eurooppaan

Vatanen palasi kaudeksi 2021–2022 Eurooppaan, kun hän teki sopimuksen Sveitsin liigassa pelaavan Genève-Servetten kanssa. Vatanen odotti pitkään sopimustarjousta NHL:stä, mutta päätti jatkaa uraansa Euroopassa, kun NHL:stä ei tullut mieleistä tarjousta.

Vuonna 2023 Vatanen oli voittamassa Sveitsin-mestaruuden Geneve-Servetten joukkueessa.

### Maajoukkueura

#### Nuorten maajoukkueet

Vatanen edusti Suomea kahdesti alle 18-vuotiaiden maailmanmestaruuskisoissa, vuosina 2008 ja 2009, jolloin joukkue saavutti pronssia.

Hän pelasi alle 20-vuotiaiden maailmanmestaruuskisoissa vuosina 2010 ja 2011. Vatanen valittiin joulukuussa 2010 Suomen joukkueen kapteeniksi alle 20-vuotiaiden maailmanmestaruuskisoihin. Turnauksessa Suomi jäi kuudenneksi, ja Vatanen keräsi tehopisteet 0+4.

#### A-maajoukkue

Huhtikuun 2010 lopussa Suomen A-maajoukkueen päävalmentaja Jukka Jalonen kutsui Vatasen Saksan maailmanmestaruuskisoihin valmistautuneeseen maajoukkueeseen. Vasta 18-vuotias Vatanen vakuutti Jalosen kyvyillään ja sai paikan maailmanmestaruusjoukkueesta. Vatanen pelasi kisoissa seitsemän ottelua ilman tehopisteitä.

Vatanen debytoi olympialaisissa Sotšissa vuonna 2014. Hän sai kahdessa ensimmäisessä ottelussaan neljä syöttöpistettä. Kaikkiaan Sami Vatanen teki Kimmo Timosen puolustajaparina kuuteen peliin viisi tehopistettä ja voitti Suomen kanssa pronssia Yhdysvaltoja vastaan pelatussa ottelussa. Vatanen oli joukkueen sisäisessä pistepörssissä seitsemäntenä kisojen päätyttyä ja hänellä oli myös kaikista Sotšin olympialaisiin osallistuneista pelaajista toiseksi eniten maaliin johtaneita syöttöjä.

Vatanen oli mukana Suomen joukkueessa myös vuoden 2016 maailmancupissa. Hän pelasi turnauksessa kolme ottelua.

Pelityyli
---------

*Yleisradion* urheilutoimittaja Matias Strozykin mukaan Vatasen vahvuuksiin kuuluvat luistelu, pelinlukutaito ja ylivoimapelaaminen, mutta fyysisyydessä riittää parannettavaa. Myös *Jatkoaika.comin* näkemyksen mukaan Vatanen on erinomainen sekä liikkumisessa että pelinäkemyksessä. Sivuston mukaan Vatasen heikkoudet tulevat esiin etenkin suurikokoisten hyökkääjien kanssa.

Vatanen on verrannut omaa pelityyliään Brian Rafalskiin ja Scott Niedermayeriin.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | JYP | A-SM | 20 | 3 | 7 | 10 | 22 | – | – | – | – | – |
|  | D Team | Mestis | 5 | 1 | 1 | 2 | 8 | – | – | – | – | – |
|  | Suomi U20 | Mestis | 2 | 0 | 0 | 0 | 2 | – | – | – | – | – |
| 2009–2010 | JYP | SM-liiga | 55 | 7 | 23 | 30 | 44 | 14 | 3 | 4 | 7 | 6 |  |  |  |  |  |  | JMM | 6 | 2 | 3 | 5 | 0 |
|  | Suomi U20 | Mestis | 1 | 0 | 0 | 0 | 2 | – | – | – | – | – |  |  |  |  |  |  | MM | 7 | 0 | 0 | 0 | 6 |
| 2010–2011 | JYP | SM-liiga | 52 | 11 | 20 | 31 | 30 | 3 | 1 | 1 | 2 | 0 | Ykköstähdistö |  |  |  |  |  | JMM | 6 | 0 | 4 | 4 | 4 |
|  | Suomi U20 | Mestis | 1 | 0 | 0 | 0 | 0 | – | – | – | – | – |
| 2011–2012 | JYP | SM-liiga | 49 | 14 | 28 | 42 | 40 | 4 | 2 | 0 | 2 | 4 | Ykköstähdistö | Kanada-malja |
| 2012–2013 | Anaheim Ducks | NHL | 8 | 2 | 0 | 2 | 0 | – | – | – | – | – |  |
|  | Norfolk Admirals | AHL | 62 | 9 | 36 | 45 | 44 | – | – | – | – | – |
| 2013–2014 | Anaheim Ducks | NHL | 48 | 6 | 15 | 21 | 22 | 5 | 0 | 1 | 1 | 0 |  |  |  |  |  |  | OK | 6 | 0 | 5 | 5 | 0 |
|  | Norfolk Admirals | AHL | 8 | 2 | 5 | 7 | 4 | 5 | 0 | 3 | 3 | 4 |
| 2014–2015 | Anaheim Ducks | NHL | 67 | 12 | 25 | 37 | 36 | 16 | 3 | 8 | 11 | 8 |
| 2015–2016 | Anaheim Ducks | NHL | 71 | 9 | 29 | 38 | 20 | 7 | 1 | 3 | 4 | 6 |
| 2016–2017 | Anaheim Ducks | NHL | 71 | 3 | 21 | 24 | 30 | 12 | 1 | 5 | 6 | 4 |  |  |  |  |  |  | MC | 3 | 0 | 0 | 0 | 2 |
| 2017–2018 | Anaheim Ducks | NHL | 15 | 1 | 3 | 4 | 8 | – | – | – | – | – |
|  | New Jersey Devils | NHL | 57 | 3 | 25 | 28 | 32 | 4 | 1 | 0 | 1 | 0 |
| 2018–2019 | New Jersey Devils | NHL | 50 | 4 | 13 | 17 | 22 | – | – | – | – | – |
| 2019–2020 | New Jersey Devils | NHL | 47 | 5 | 18 | 23 | 22 | – | – | – | – | – |
|  | Carolina Hurricanes | NHL | – | – | – | – | – | 7 | 0 | 3 | 3 | 6 |
| 2020–2021 | New Jersey Devils | NHL | 30 | 2 | 4 | 6 | 18 | – | – | – | – | – |
|  | Dallas Stars | NHL | 9 | 0 | 0 | 0 | 2 | – | – | – | – | – |
| 2021–2022 | Genève-Servette | NL | 38 | 9 | 30 | 39 | 12 | 2 | 1 | 0 | 1 | 0 |  |  |  |  |  |  | OK | 6 | 0 | 3 | 3 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 2 | 4 | 6 | 2 |
| 2022–2023 | Genève-Servette | NL | 13 | 1 | 13 | 14 | 6 | 17 | 7 | 6 | 13 | 2 |
| 9 kautta | yhteensä | NHL | 473 | 47 | 153 | 200 | 212 | 51 | 6 | 20 | 26 | 24 |
| 3 kautta | yhteensä | SM-liiga | 156 | 32 | 71 | 103 | 114 | 21 | 6 | 5 | 11 | 10 |
| 2 kautta | yhteensä | NL | 51 | 10 | 43 | 53 | 18 | 19 | 8 | 6 | 14 | 2 |
| 2 kautta | yhteensä | AHL | 70 | 11 | 41 | 52 | 48 | 5 | 0 | 3 | 3 | 4 |

Saavutukset ja palkinnot
------------------------

### Joukkuepalkinnot

| Kausi/vuosi | Saavutus | Seura/joukkue | Lähteet |
| --- | --- | --- | --- |
| 2009 | Alle 18-vuotiaiden maailmanmestaruuskilpailujen pronssimitali | Alle 18-vuotiaiden maajoukkue |  |
| 2009–2010 | SM-liigan runkosarjan voitto (Harry Lindbladin muistopalkinto) | JYP |  |
| SM-liigan pronssimitali |  |
| 2010–2011 | SM-liigan runkosarjan voitto (Harry Lindbladin muistopalkinto) |  |
| 2011–2012 | Suomen-mestaruus (Kanada-malja) |  |
| 2014 | Olympialaisten pronssimitali | A-maajoukkue |  |
| 2022 | Olympiavoitto | A-maajoukkue |  |
| 2022 | Maailmanmestaruus | A-maajoukkue |  |
| 2022–2023 | National Leaguen mestaruus | Genève-Servette |  |

### Henkilökohtaiset saavutukset

| Saavutus | Ajankohta | Huomiot | Lähde |
| --- | --- | --- | --- |
| **B-nuorten SM-sarja / U18 SM-sarja** |
| Eniten maalisyöttöjä puolustajalle | 2007–2008 |  |
| Eniten tehopisteitä puolustajalle |  |
| **SM-liiga** |
| Kauden paras puolustaja (Pekka Rautakallio -palkinto) | 2010–2011 | Voitto |  |
| 2011–2012 | Voitto |  |
| Runkosarjan paras tehotilasto (Matti Keinonen -palkinto) | 2010–2011 | Voitto |  |
| Valinta tähdistökentälliseen | 2010–2011 |  |
| 2011–2012 |  |
| Kuukauden pelaaja | 11/2010 |  |
| **AHL** |
| Valinta tulokaspelaajien tähdistökentälliseen | 2012–2013 |  |
| Valinta ensimmäiseen tähdistökentälliseen | 2012–2013 |  |
| **Nuorten maailmanmestaruuskilpailut** |
| Yksi Suomen maajoukkueen kolmesta parhaasta pelaajasta turnauksessa | 2011 |  |
| **Muut** |
| Kalen Kannu | 2010 |  |
|

### Ennätykset

| Ajankohta | Ennätys | Lähteet |
| --- | --- | --- |
| 2009–2010 | SM-liigahistoriassa eniten tehopisteitä tehnyt tulokaspuolustaja yksittäisessä runkosarjassa (30 tehopistettä) |  |
| 2010 | JYPin SM-liigahistoriassa eniten maalisyöttöjä yksittäisessä runkosarjassa tehnyt tulokaspelaaja (23 maalisyöttöä) |  |
| 2010 | Korkein suomalaisvaraus KHL:n varaustilaisuudessa (ensimmäisen kierroksen toinen varaus; jakaa ennätyksen Aleksander Barkovin kanssa) |  |
|

Lähteet
-------

1. ↑  Leppänen, Marko: Joulutodistukset suomalaispelaajille *NHL.com/FI*.  25.12.2016. National Hockey League. Viitattu 27.12.2016.
2. ↑  Sami Vatanen AHL:n tähdistökentälliseen! *Veikkaussivut.com*.  11.4.2013. Viitattu 3.11.2013.
3. 1 2 3 4 5 6 7 8 9 10 11 12 13 14 15 16 17 18 19 20 21 22 23  Sami Vatanen *Elite Prospects*. Everysport Media Group AB.  (englanniksi)
4. ↑  Sami Vatanen Anaheim Ducks. Viitattu 3.11.2013. (englanniksi)
5. ↑  Sebastian Waheeb: Vatanen haluaa paikan NHL:stä: Ei sinne katselemaan lähdetä *mtvuutiset.fi*.  3.9.2012. Viitattu 30.12.2018.
6. ↑  Sami Vatanen Halssilan tähtenä Saksassa | SuurHalssila, Halssilan Asukasyhdistys ry *www.suurhalssila.fi*.  Arkistoitu 28.12.2018. Viitattu 30.12.2018.
7. ↑  Sami Vatanen sopimukseen JYP:n kanssa, Virpiö jatkaa jatkoaika.com. Viitattu 24.12.2010.
8. ↑  Merimaa, Jani: JYP voi menettää Vatasen NHL:ään  4.5.2010. MTV Sport.  Arkistoitu 4.11.2013. Viitattu 17.2.2014.
9. ↑  Ottelu ottelulta – Sami Vatanen sm-liiga.fi. Viitattu 12.4.2011. [vanhentunut linkki]
10. ↑  Sami Vatanen jälleen ennätysvauhdissa SM-liiga.  Arkistoitu 25.11.2010. Viitattu 24.12.2010.
11. ↑  JYP ja Sami Vatanen jatkoivat sopimustaan kaksivuotiseksi SM-liiga. Viitattu 24.12.2010. [vanhentunut linkki]
12. ↑  SM-liigan kausipalkinnot jaettiin Liigagaalassa SM-liiga. Viitattu 24.12.2010.
13. ↑  Superlupaus Sami Vatanen lähti vikkelästi KHL:n varaustilaisuudessa MTV3. Viitattu 7.11.2010.
14. ↑  JYP ja Vatanen jatkoivat sopimustaan jatkoaika.com. Viitattu 24.12.2010.
15. ↑  Sami Vatanen valittiin kuukauden pelaajaksi jatkoaika.com. Viitattu 24.12.2010.
16. ↑  Sami Vatanen on SM-liigan marraskuun pelaaja SM-liiga.  Arkistoitu 6.12.2010. Viitattu 24.12.2010.
17. ↑  Sami Vataselle Keinonen-palkinto sm-liiga.fi.  Arkistoitu 13.3.2011. Viitattu 11.3.2011.
18. ↑  SM-liigan runkosarjapalkinnot 2011 jaettu sm-liiga.fi.  Arkistoitu 13.3.2011. Viitattu 12.3.2011.
19. ↑  Petteri Linnavalli: Runkosarjan varjovalinnat.  *IS Urheilu*, 2011, nro 11.3. s. 6.
20. ↑  Vatanen ainakin kaksi viikkoa sivussa YLE Urheilu. Viitattu 24.3.2011.
21. ↑  Sami Vataselta jäävät MM-kisat väliin ksml.fi. Viitattu 14.4.2011. [vanhentunut linkki]
22. ↑  Tässä ovat kaikki SM-liigan palkitut MTV3. Viitattu 22.5.2011.
23. ↑  Vatanen pelaa vielä ensi kauden JYPissä yle.fi. Viitattu 1.6.2011. [vanhentunut linkki]
24. ↑  JYP-tähti Sami Vatasen kausi on ohi ksml.fi.  Arkistoitu 4.4.2012. Viitattu 5.5.2012.
25. ↑  JYP putsasi palkintopöydän – tässä kauden parhaat mtv3.fi. Viitattu 5.5.2012.
26. ↑  Vatanen paiskattiin farmiin – Suomen mestari jäi ilman tähteään mtv3.fi. Viitattu 13.10.2012.
27. ↑  Vatanen syötti voitto-osuman, Aittokallio torjui ottelun tähdistöön yle.fi. Viitattu 13.10.2012.
28. ↑  Sami Vatanen loisti AHL-kierroksella yle.fi. Viitattu 20.10.2012.
29. ↑  Vatanen debytoi rohkeasti, Selänne ilkkui nuoremmilleen ksml.fi.  Arkistoitu 5.2.2013. Viitattu 13.4.2013.
30. ↑  Sami Vatanen passitettiin takaisin farmiin iltalehti.fi. Viitattu 13.4.2013.
31. ↑  Sami Vatanen AHL-kauden ykköstähdistöön Yle Urheilu. Viitattu 13.4.2013.
32. ↑  Vatanen ensimmäisestään: Tuntui hyvältä mtv3.fi. Viitattu 18.4.2013.
33. ↑  Vatanen jatkaa Ducks-paidassa yksisuuntaisella sopimuksella  22.7.2014. Jatkoaika.com. Viitattu 16.12.2014.
34. ↑  Vataselle jo nyt NHL-uran ennätyspisteet kasassa – valmentajalta ylistystä *mtv.fi*.  13.12.2014. MTV Oy. Viitattu 16.12.2014.
35. ↑  Vatanen ratkaisi Selänteen juhlaottelun Anaheimille  12.1.2015. mtv. Viitattu 19.11.2015.
36. ↑  Vatanen hehkutti voittomaaliaan: Kruunasi Teemu-illan  12.1.2015. mtv. Viitattu 19.11.2015.
37. ↑  Sami Vataselle sakkoja  15.1.2015. Jatkoaika. Viitattu 19.11.2015.
38. ↑  Sami Vatanen sivussa pitkään  18.2.2015. Yle Urheilu. Viitattu 18.2.2015.
39. ↑  Ducks Sign Vatanen to Four-Year Contract Extension  18.6.2016. Anaheim Ducks. Viitattu 21.10.2021. (englanniksi)
40. ↑  Devils acquire D Sami Vatanen and conditional third-round pick from ANA  30.11.2017. New Jersey Devils. Viitattu 21.10.2021. (englanniksi)
41. ↑  NHL rumors: Devils trade Sami Vatanen to Hurricanes, Louis Domingue to Canucks *NJ.com*.  24.2.2020. Advance Local Media LLC. Viitattu 21.10.2021. (englanniksi)
42. 1 2  Sami Vatanen palaa tuttuun seuraan – New Jersey pestasi puolustajan vuodeksi *YLE Urheilu*.  7.1.2021. Yleisradio. Viitattu 21.10.2021.
43. ↑  Stars claim defenseman Sami Vatanen off waivers from Devils  12.4.2021. Dallas Stars. Viitattu 21.10.2021. (englanniksi)
44. ↑  Toimmi Seppälä: Miksi ihmeessä 30-vuotias suomalaistähti jätti NHL:n ja lähti Sveitsiin? Sami Vatanen kertoo yllättävän ratkaisunsa taustat *YLE Urheilu*.  6.10.2021. Yleisradio. Viitattu 21.10.2021.
45. ↑  Sami Vatanen at eliteprospects.com *www.eliteprospects.com*. Viitattu 28.4.2023. (englanniksi)
46. ↑  Kapteeni Vatanen odottaa huumaavaa meteliä YLE Urheilu. Viitattu 24.12.2010. [vanhentunut linkki]
47. ↑  Haula Suomen maalitykkinä, Pulkkinen pisteykkönen MTV3. Viitattu 5.1.2011.
48. ↑  Kaksi superjunioria liittyy Leijoniin Helsingin Sanomat. Viitattu 7.11.2010.
49. ↑  Vatasella lentävä alku olympiatasolla – "Nyt alkavat haasteet"  14.2.2014. Yle Urheilu. Viitattu 17.2.2014.
50. ↑
51. ↑
52. ↑  Sami Vatanen *Jatkoaika.com*.  12.2.2013. Viitattu 17.2.2016.
53. ↑  JYPin huippulupaus näyttävästi esillä NHL.com-sivustolla *Yle Urheilu*.  13.6.2009. Viitattu 17.2.2014.
54. ↑  Kärpille Lindblad-palkinto *liiga.fi*.  12.3.2015. Jääkiekon SM-liiga Oy. Viitattu 22.1.2016.
55. ↑  Tomi Karhunen on Liigan helmikuun pelaaja *liiga.fi*.  1.3.2016. Jääkiekon SM-liiga Oy. Viitattu 1.3.2016.
56. ↑  Hienola, Eriikka: Liiga-gaalassa palkittiin parhaat – Kalen Kannu Vehviläiselle *ksml.fi*.  3.5.2015. Keskisuomalainen Oyj.  Arkistoitu 26.12.2015. Viitattu 27.2.2016.
57. ↑  Pelaajaennätykset.  *Urheilusanomien kausiopas*, 2016, s. 47.  Sanoma Media Finland Oy. ISSN 1798-0852.


|  |  |  |
| --- | --- | --- |
| Edeltäjä:**Harri Tikkanen** | **Matti Keinonen -palkinnon voittaja**2011 | Seuraaja:**Toni Söderholm** |

|  |  |  |
| --- | --- | --- |
| Edeltäjä:**Lee Sweatt** | **Pekka Rautakallio -palkinnon voittaja**2011–2012 | Seuraaja:**Shaun Heshka** |

Suomen joukkue – Jääkiekon MM-kilpailut 2010
3 Nummelin (**A**) |
5 Kukkonen (**A**) |
6 Jaakola |
7 Mäenpää |
11 Hietanen |
15 Hytönen |
20 Miettinen |
21 Niskala |
22 Santala |
23 Hahl |
24 Kapanen (**C**) |
26 Immonen |
27 Kontiola |
29 Korpikoski |
30 Tarkki |
31 Vehanen |
35 Rinne |
36 Jokinen |
40 Pihlström |
41 Puistola |
44 Vatanen |
45 Osala |
50 Aaltonen |
52 Lehterä |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki

Suomen joukkue – Talviolympialaiset 2014
3 Määttä |
4 Väänänen |
5 Kukkonen |
6 Salo |
8 Selänne (**C**) |
12 Jokinen |
15 Ruutu |
16 Barkov |
18 Lepistö |
21 Lehterä |
23 Salminen |
26 Immonen |
27 Kontiola |
28 Korpikoski |
31 Niemi |
32 Lehtonen |
36 Jokinen |
38 Hietanen |
40 Rask |
41 Pihlström |
44 Timonen (**A**) |
45 Vatanen |
50 Aaltonen |
64 Granlund |
71 Komarov (**A**) |
Valmentaja Erkka Westerlund

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen